Word Jabes se gebed oorbeklemtoon - www.bybelkennis.co.za
by Mitch Kalp · Published 03/04/2014 · Updated 28/09/2014
Word Jabes se gebed oorbeklemtoon? – Marius Nel
Kan u my asb. inlig aangaande die Jabesgebed . Wat is die belangrikheid hiervan in die lig van die feit dat Jesus die “Onse Vader” gekies het as modelgebed toe Hy sy dissipels leer bid het?
Is die belangrikheid van hierdie gebed oorbeklemtoon deur baie mense, na aanleiding van Bruce Wilkinson se boek daaromtrent, of nie ?
Ek kan slegs my eie opinie hieroor met u deel wat, so vermoed ek, met u gedagte ooreenstem.
Na my denke is ‘n ietwat selfsugtige gebed opgeblaas as die modelgebed vir (uiters) selfsugtige en materialistiese (Noord-)Amerikaners wat graag wil hoor dat die Here daar vir hulle is, en spesifiek om hulle te seën en alles vir hulle te laat reg loop.
Ja, ons modelgebed begin met ‘n geheel ander toonaard: Vader, laat u Naam hier op aarde heilig wees soos in die hemel, laat u koninkryk kom, laat u wil geskied. En dan: gee ons wat ons nodig het, een dag op ‘n slag. En vergewe ons, maar eers as ons leer om te vergewe sodat ons gesond kan word. En bewaar ons van versoeking en verlos ons van die Bose.
Ek stem heelhartig saam met u aanvoeling.
Tags: Jabes GebedOnse Vader Gebed
Ek is mismoedig
Was Jesus deel van die drie-eenheid toe hy mens was op aarde?
God roep my om op te offer